Zugarramurdiko leizeak

Zugarramurdiko leizeak edo "Sorginen Leizeak" Nafarroako ipar-mendebaldean dauden kobazuloak dira. Zehazki, Zugarramurdiko udalerriaren erdigunetik hurbil daude, Xareta izeneko eskualdean inguru interesgarria osatuz Sarako eta Urdazubiko leizeekin batera.

Leizeez gain Zugarramurdiko Sorginen Museoa ere bisitatu daiteke, bata bertzearengandik hurbil baidaude.

 Leizeak 
Olabidea edo "Infernuko errekak" sortu zituen, higaduraren higaduraz. Areto nagusia 100 metro luze, 20 m. zabal eta 30 m. garai da.

 Historia 

Batik bat ezagunak dira orain dela 400 bat urte Inkisizioak han bildutako hainbat pertsonen aurka egindako Zugarramurdiko sorginkeria prozesuagatik, sorgintzat hartuta erailda izan zirenak.

 Ezaugarriak 

Leize handiak alderik zabalenean 120 metroko zabalera du. "Infernuko" Errekak leizea erdi-erditik zeharkatzen du. Urteen joanean, leizea industen joan da erreka; dagoeneko hamabi metroko garaiera eman dio harpeari. Leize Handia hainbat tokitatik ikus daiteke, behetik edo goitik, eta goitik begiratzean koloredun argiek efektu bereziak sortzen dituzte harrietan. Leize Handiaren atarian, XVIII. mendeko kisu labeak ere hortxe dirau. Gose handiko garaietan, karea uzta gehiago ateratzeko oso erabilgarria izan zen herriko baserritarrentzat. Harpe hauetan aspaldiko hondakin arkeologikoak azaldu dira. Leize Handiaren barruan, beste bat zabaltzen da: Akelarre leizea. Izenaren jatorria kobazuloaren pare-parean dagoen zelaian dago, akerraren larrean, alegia. Hemen izan ohi ziren garai batean akelarreak; hor biltzen ziren sorginak.

Errekaz aurreragoko arroila sakona "Sorginen lezea" deitzen dute.

 Gainera 
 Zugarramurdiko sorginkeria prozesua

 Kanpo estekak 

  "Sorginen herria"

Kategoria:Nafarroako leizeak
Kategoria:Zugarramurdiko geografia
Kategoria:Euskal mitologiako lekuak
Kategoria:Zugarramurdiko sorginkeria prozesua
Kategoria:Leize turistikoak
Kategoria:Euskal Herriko leize sakratuak